Lav et referat af nedenstående tekst:

Tekst:
Da 156 elever startede på Nordjyllands Sportsefterskole Stidsholt ved Sæby, var det uden deres mobiltelefoner i baglommen. For selvom beskederne og notifikationerne fortsat strømmede ind på mobilerne, kunne eleverne ikke tjekke dem. De første to uger skulle telefonerne afleveres, så de ikke stjal opmærksomheden fra eleverne, der skulle lære mange nye ansigter at kende. I dag er de to uger overstået, og eleverne kunne til stor glæde få overrakt deres telefoner igen. Se her, hvordan eleverne tog imod det: Telefonen bliver taget godt imod af efterskoleelev Caroline Schwarz. - Det var selvfølgelig megadejligt, men jeg synes egentlig ikke, at det var så slemt at undvære den alligevel, siger hun og fortæller, at det første, hun gjorde, var, at logge ind på Snapchat og fortælle vennerne, at hun var tilbage på det sociale medie. Også Simon Olsen tager med glæde imod telefonen igen. - I starten var det lidt svært, men så synes jeg egentlig, det var meget fint, siger han.

Referat:
Siden skolestart har eleverne undværet deres mobiltelefoner - både i undervisningen og i fritiden.